Държавен вестник, бр. 84, 2023 г., стр. 25

БРОЙ  84	
Д Ъ Р Ж А В Е Н  В Е С Т Н И К 	
СТР.  25  
(2) За членове на Комисията се избират 
български граждани с високи професионални 
и нравствени качества, които имат висше 
юридическо образование и придобита юри­
дическа правоспособност или висше иконо­
мическо образование, както и най-малко 7 
години юридически стаж или 7 години стаж 
в службите за сигурност и обществен ред.
(3) Членовете на Комисията се избират от 
Народното събрание с мнозинство две трети 
от всички народни представители.
(4) При всеки избор на членове на Коми­
сията се сформира нарочна номинационна 
комисия от петима независими членове – по 
един член, предложен от Върховния касационен 
съд, Висшия адвокатски съвет, Министерство­
то на правосъдието, омбудсмана на Република 
България и от Сметната палата, като членовете 
трябва да отговарят на изискванията на чл. 10, 
ал. 1. Номинационната комисия разглежда 
мотивираните предложения за членове на 
Комисията, направени от народни представи­
тели или от юридически лица с нестопанска 
цел в обществена полза, извършва подбор за 
допустимост и след публична процедура за 
изслушване и обсъждане представя доклада 
по чл. 9, ал. 9 на постоянната комисия на 
Народното събрание, отговаряща за проти­
водействието на корупцията. Правилата за 
работа на Номинационната комисия се при­
емат от постоянната комисия на Народното 
събрание, отговаряща за противодействието 
на корупцията.
(5) Мандатът на членовете на Комисията 
е 6 години и започва да тече от датата на 
встъпването им в длъжност. Членовете на 
Комисията осъществяват дейността си до кон­
ституирането на новия състав на Комисията.
(6) Председателят на Комисията е първо­
степенен разпоредител с бюджет.
Чл. 9. (1) Предложенията за членове на 
Комисията се внасят в Народното събрание 
не по-рано от три месеца и не по-късно от 
два месеца преди изтичането на мандата 
на Комисията и се публикуват на интернет 
страницата на Народното събрание.
(2) Към предложенията се прилагат:
1. подробни писмени мотиви за професио­
налните и нравствените качества на канди­
датите;
2. документи, доказващи изискванията за 
заемане на длъжността;
3. писменото съгласие на кандидатите.
(3) Предложенията заедно с подробна 
професионална биография на кандидатите и 
документите по ал. 2 се публикуват в срок 
до два работни дни от получаването им на 
интернет страницата на Народното събрание. 
Публикуват се и името и мотивите на лицето, 
предложило съответния кандидат.
(4) Публикуването на предложенията и 
документите по ал. 2 се извършва в съответ­
ствие с изискванията за защита на личните 
данни и Закона за защита на класифицираната 
информация.
(5) В 7-дневен срок от публикуването на 
кандидатурите всеки кандидат представя на 
комисията, която подготвя избора, писмена 
концепция за работата си като член на Коми­
сията. В същия срок кандидатите представят 
декларация за несъвместимост и декларация за 
имущество и интереси по този закон. Всички 
концепции и декларации се публикуват в срок 
до три работни дни от изтичането на срока 
по изречение първо на интернет страницата 
на Народното събрание.
(6) Юридически лица с нестопанска цел в 
обществена полза, висши училища и научни 
организации не по-късно от 7 дни преди из­
слушването може да представят на комисията 
становища за кандидата, включващи и въпро­
си, които да му бъдат поставяни. Анонимни 
становища и сигнали не се разглеждат.
(7) За всеки кандидат Комисията за раз­
криване на документите и обявяване на 
принадлежност на български граждани към 
Държавна сигурност и разузнавателните служ­
би на Българската народна армия извършва 
проверка за установяване и обявяване на 
принадлежност към Държавна сигурност и 
разузнавателните служби на Българската на­
родна армия, като резултатите се публикуват 
на интернет страницата є.
(8) Постоянната комисия на Народното 
събрание, отговаряща за противодействието 
на корупцията, оповестява състава и приема 
правила за работа на Номинационната коми­
сия. Номинационната комисия се запознава с 
професионалните и нравствените качества на 
всеки един от кандидатите, като при необхо­
димост и със свое решение събира допълни­
телна информация и изисква допълнителни 
документи от кандидатите.
(9) Номинационната комисия изготвя по­
дробен и мотивиран доклад, с който предлага 
кандидатурите им за обсъждане в ресорната 
парламентарна комисия по въпросите за 
превенция и противодействие на корупцията. 
Докладът съдържа становище за представянето 
на кандидатите, изготвено след изслушване­
то им, както и препоръчително оценяване, 
изготвено на база заключение за:
1. изпълнение на законовите изисквания 
за заемане на длъжността;
2. нравствените и професионалните качест­
ва на кандидатите и тяхната квалификация 
и опит;
3. специфичната подготовка и качества, 
както и мотивацията им за заемане на съот­
ветната длъжност;
4. концепцията на кандидатите по ал. 5.
(10) Докладът по ал. 9 и пълният стено­
графски протокол от проведеното открито 
заседание за изслушване на кандидатите пред